Со ца кхетийла хиъча, ингалс мотт бийцира. Оьрсийн маттах кхетара ву аьлча, тIаккха элира, хIун бахьанца сацийна, мел гIуда тухура ду аьлла. Ас, вела а велла, цкъачунна гIуда а ца тухуш дIавахийта мегара дацара аьлча, тхан низамехь яздина-м дац, иштта гIалат даьлларг гIуда а ца тухуш дIавахийта, аьлла жоп делира. ГIуда тухуш, велакъежна, кIеда къамел а деш, шеца хьагI-гаммо кхин дIа лело лаам ца кхоллаболуьйтуш вара гуьржийн полисхо.